cyanic-selkie/wikianc huggingface dataset:
Soekkot
Geskiedenis
Die fees word verskeie kere in die Tora genoem en is nes die twee ander Joodse Bedevaartsfeeste Pesach en Sjavuot van landbou- en waarskynlik Kanaänitiese oorsprong en deel met hulle 'n dubbele historiese en landboukarakter. Die fees het reeds in antieke tye deur die eeue heen verder ontwikkel, soos uit Bybelse en na-Bybelse tekste blyk. In Sjemot/Eksodus word dit die "fees van die insameling" (Sjemot/Eksodus 23:16 -19 en 34:22 ) genoem en later in die Wajikra/Levitikus "huttefees" (Chag haSoekkot, Wajikra/Levitikus 23:34 ) met 'n tydperk van sewe dae: "Jy moet die huttefees sewe dae lank vier nadat jy jou oes van die dorsvloer en die parskuip af ingery het." (Dwarim/Deuteronomium 16:13 ) Met "hutte" word dalk in hierdie samehang die skaduryke skuilings in die velde bedoel (Jona 4:5 ), soos hulle vandag nog in die Midde-Ooste tydens die oes gebruik word. Eers ná die Babiloniese ballingskap is die datum op die 15de dag van die sewende maand bepaal en het Soekkot 'n historiese fees geword, wat die woestynmigrasie na die uittog uit Egipte herdenk en die lewe in hutte gedurende die feestyd voorskryf (Wajikra/Levitikus 23:33-43). Volgens die oorlewering het koning Salomo die Eerste Tempel in Jerusalem op Soekkot ingewy (1 Konings 8:2 ), en in die Messiaanse tyd word volgens die profeet Sagaria (Sagaria 14:16-19 ) Soekkot 'n universele, met reën geassosieerde fees, waartydens al die omliggende nasies pelgrimstogte na Jerusalem sal onderneem.
In die Misjnatraktat Soeka word die seremonies tydens die bestaan van die Tweede Tempel genoem, veral die waterseremonie wat nes die optogte met vrugte en boom- en palmtakke, die "vier soorte" (Hebreeus: אַרְבָּעָה מִינִים, Arba'a minim), waartydens psalms gesing is, met reën geassosieer word. In die Evangelie volgens Johannes roep Jesus op die laaste dag van die Huttefees almal wat dors het na hom toe (Johannes 7:37 ), wat in verband met die waterseremonie geïnterpreteer word wat in daardie stadium van die eerste tot die laaste dag van die fees gebruik is. Die historikus Flavius Josephus beskryf die fees as 'n agtdaagse feesviering waartydens hulle in hutte woon en in die tempel offers bring, Philo van Alexandrië beskryf dit as 'n oesdankfees van sewe dae waarby 'n agtste dag as kroning bygevoeg word, as 'n teken van gelykheid en geregtigheid.
Na die verwoesting van die tempel het die volgende oorgebly: die sewedaagse fees van Soekkot, die atséret op die agtste dag, die soeka, die Hallel-gebed en die versoek om reën op die agtste dag, asook die arba'a minim. Laasgenoemde is bekend as die "vier soorte": etrogh (אֶתְרוֹג; 'n soort sitrusvrug), loelaw (לולב; 'n palmtak), hadasim (הדסים; drie mirttakke) en arawot (ערבות; twee wilgertakke).
Datums
Die eerste dag is volgens die Joodse kalender op 15 Tisjrie, maar die werklike viering begin altyd met sonsondergang op die vorige aand (omdat 'n dag met sononder begin). Aangesien maande in die Joodse kalender altyd volgens die maan bereken word, wissel die datum van hierdie dag volgens die Gregoriaanse kalender. Die laaste dag van Soekkot is bekend as Hosjana Rabba (הושענא רבה) wat "groot smeking" beteken. Op die volgende dag sluit Sjmini Atséret (שְּׁמִינִי עֲצֶרֶת, "agtste [dag] van die vergadering") en Simgat Tora (שִׂמְחַת תּוֹרָה, "Toravreugde") aan. In Israel word albei feeste op 22 Tisjrie gevier, terwyl in die Joodse diaspora Sjmini Atséret op 22 Tisjrie en Simgat Tora op 23 Tisjrie gehou word.
Iván Petrovich
Iván Petrovich (1 Januarie 1894 – 18 Oktober 1962) was 'n Duitse akteur. Hy was bekend vir sy rolle in die rolprente The Garden of Allah (1927), A Daughter of Destiny (1928), Favorite of Schonbrunn (1929), en Mädchen in Weiß (1936).
CeeLo Green
CeeLo Green (gebore 30 Mei 1975) is 'n Amerikaanse akteur en skrywer. Hy is bekend vir sy rolle in die rolprente The Twilight Saga: Eclipse (2010), Footloose (2011), Hotel Transylvania (2012), en Begin Again (2013).
Openbaring
Interpretasies
Die skrywer noem homself Johannes in die teks, maar sy presiese identiteit bly 'n punt van akademiese debat. Tweede-eeuse Christelike skrywers soos Papias, Justinus Martelaar, Irenaeus, Melito (die biskop van Sardis), Clement van Alexandrië en die skrywer van die Muratoriaanse fragment identifiseer Johannes die Apostel as die "Johannes" van Openbaring. Moderne geleerdes het oor die algemeen 'n ander siening. Baie oorweeg dat niks oor die skrywer bekend kan wees nie, behalwe dat hy 'n Christelike profeet was. Moderne teoloë kenmerk die skrywer van die boek as "Johannes van Patmos". Die grootste deel van tradisionele bronne dateer die boek uit die bewind van die Romeinse keiser Domitianus (81–96 nC), wat getuienis geneig is om te bevestig.
Die boek strek oor drie literêre genres: die epistolêre, die apokaliptiese en die profetiese. Dit begin met Johannes op die eiland Patmos in die Egeïese See, wat 'n brief aan die "Sewe Gemeente van Asië" rig. Daarna beskryf hy 'n reeks profetiese visioene, insluitend figure soos die sewekoppige draak, die slang en die dier, wat uitloop op die wederkoms van Christus.
Caroxylon nollothensis
Die duineganna (Caroxylon nollothense) is boom wat deel is van die Amaranthaceae familie en kom in die Noord-Kaap, Angola en Namibië voor.
Die boom se FSA-nommer is 103.9.
Kenneth Williams
Kenneth Williams (22 Februarie 1926 – 15 April 1988) was 'n Engelse akteur en skrywer. Hy was bekend vir sy rolle in die rolprente Carry on Cleo (1964), Carry on Screaming! (1966), Follow That Camel (1967), en Carry on Again Doctor (1969).
Joan Tompkins
Joan Tompkins (9 Julie 1915 – 29 Januarie 2005) was 'n Amerikaanse aktrise. Sy was bekend vir haar rolle in die rolprent The Christine Jorgensen Story (1970) en in die televisiereekse One Step Beyond (1959), Thriller (1960), en Mission: Impossible (1966).
Lachenalia barbarae
Lachenalia barbarae is 'n meerjarige blomdraende plant en geofiet wat endemies aan die Wes-Kaap is. Dit kom in die Haarwegskloof Renosterveld-reservaat voor tussen Bredasdorp en Swellendam. Die spesie is eers in 2017 beskryf.
Jan Buys
Jan Buys (5 September 1909 – 1985) was 'n Suid-Afrikaanse skilder wat veral bekendheid verwerf het vir sy landskapskilderye van Suid-Afrikaanse tonele.
Buys is in Rotterdam in Nederland gebore, kom in 1948 na Suid-Afrika. Sy opleiding ontvang hy van 1928 tot 1932 aan die Rotterdamse Kunsakademie en daarna in Heidelberg in Duitsland. Van 1933 tot 1939 neem hy deel aan verskeie uitstallings in Nederland (Rotterdam, Amsterdam, ’s-Gravenhage, Middelburg) en selfs Parys. Tydens die Tweede Wêreldoorlog werk hy in die argief in Rotterdam en maak historiese tekeninge van die gebombardeerde stad.
George Meiring
Generaal Georg Meiring (* 18 Oktober 1939) is 'n Suid-Afrikaanse oud-militêre bevelvoerder van Ladybrand. Na die verkryging van 'n MSc-graad in fisika aan die Universiteit van die Oranje-Vrystaat, het hy in 1963 as 'n seinbeampte by die Suid-Afrikaanse Leër aangesluit. In 1974 is hy as die direkteur van die sein-afdeling (DSigs) van die Suid-Afrikaanse Leër aangestel.
Jan Buys
Sy werk is beïnvloed deur Nederlandse en Vlaamse meesters en deur die Italianer Amedeo Modigliani. Die landskappe herinner aan Vlaamse ekspressioniste. Buys word beskryf as die skilder van die nostalgie.
George Meiring
Hy het van 1982 tot 1983 as adjunk-hoof van die leër gedien en van 1983 tot 1987 as die hoof van die Suidwes-Afrika Gebiedsmag. Hy was later die hoof van die Verre Noord Bevel, weer adjunk-hoof van die leër, hoof van die leër van 1990 tot 1993, die laaste hoof van die Suid-Afrikaanse Weermag van 1993 tot 1994, en die eerste hoof van die Suid-Afrikaanse Nasionale Weermag van 1994 tot 1998.
Jan Buys
In 1949 hou Buys ’n uitstalling in Johannesburg en tot 1972 hou hy verskeie uitstallings oor die hele Suid-Afrika (Pretoria, Kaapstad, Durban) tot in Namibië (Windhoek en Tsumeb) en weer in Nederland. Sy skilderye is te siene in in o.a. die Nasionale Kunsmuseum en die Jan van Riebeeck-skool in Kaapstad, Kimberley se William Humphreys-kunsmuseum, die Tegniese Kollege in Kroonstad, Bloemfontein, Graaff-Reinet en Rotterdam se munisipaliteit.
Buys sterf in 1985 in Johannesburg.
Larri Thomas
Larri Thomas (23 Januarie 1932 – 20 Oktober 2013) was 'n Amerikaanse aktrise. Sy was bekend vir haar rolle in die rolprente Curucu, Beast of the Amazon (1956), South Pacific (1958), en Earth Girls Are Easy (1988), en in die televisiereeks Peter Gunn (1958).
George Meiring
Meiring ontvang in 1998 die Suid-Afrikaanse Orde van die Ster (goud). Hy het ook die orde van "Cloud and Banner" 4de klas van Taiwan ontvang.
Op 5 Februarie 1998 oorhandig Meiring in sy kapasiteit as hoof van Militêre Inligting 'n verslag aan president Nelson Mandela oor 'n organisasie genaamd die "Front African People's Liberation Army". Hierdie verslag impliseer verskeie van die hooggeplaastes in die regering van sameswering tot 'n staatsgreep. Volgens die verslag sou die president en regters vermoor word, waarna die Parlement en uitsaaistasies beset sou word en verdere chaos gesaai sou word. Later, nadat dit ondersoek is, blyk dit dat die verslag foutief was of moontlik toegesmeer is.
Lachenalia bachmannii
Lachenalia bachmannii is 'n meerjarige blomdraende plant en geofiet wat deel is van die Swartland Renosterveld. Die plant is endemies aan die Wes-Kaap en kom van Piketberg tot by Stellenbosch voor. Die spesie het 'n voorkomsgebied van 1 044 km2 en daar is tussen vier en ses gefragmenteerde subpopulasies. Die plant groei op die kante van seisoenale poele wat merendeels in die lente voorkom. Die plant het habitat verloor weens oorbeweiding, drooglegging van die nat gebiede en die afloop van insekdoders wat lei tot eutrofikasie.
Sorbonne
La Sorbonne is 'n gebou in die Quartier Latin van Parys wat vanaf 1253 die Kollege van Sorbonne gehuisves het, deel van een van die eerste universiteite in die Westerse wêreld, later herdoop tot Universiteit van Parys en algemeen bekend as "die Sorbonne".
Aspalathus ternata
Aspalathus ternata is 'n plant wat hoort tot die genus Aspalathus. Die spesie is endemies aan die Wes-Kaap en vorm deel van die fynbos. Dit plant kom van die Vredendal tot die Kaapse Vlakte in 'n voorkomsgebied van 18 739 km² voor. Die plant het 60% van sy habitat afgestaan aan onder andere ontwikkeling aan die kus en op die Kaapse Vlakte asook die aanplant van rooibostee en aartappels in die sandveld. Indringerplante is ook 'n bedreiging tussen Malmesbury en Durbanville.
Michael Williams (akteur)
Michael Williams (9 Julie 1935 – 11 Januarie 2001) was 'n Engelse akteur en skrywer. Hy was bekend vir sy rolle in die rolprente Eagle in a Cage (1972) en Henry V (1989), en in die televisiereekse A Fine Romance (1981) en Conjugal Rites (1993).
Leo Peukert
Leo Peukert (26 Augustus 1885 – 6 Januarie 1944) was 'n Duitse akteur en regisseur. Hy was bekend vir sy rolle in die rolprente Das Patentschnappschloß (1915), Küsse, die töten (1916), Der müde Theodor (1918), en Schwarzwaldkinder (1922).
Aspalathus theresae
Aspalathus theresae is 'n plant wat hoort tot die genus Aspalathus. Die spesie is endemies aan die Wes-Kaap en is deel van die fynbos. Dit kom in die Riviersonderendberge voor waar die enigste spesie gevind is en word as seldsaam beskou.
Haliclona ceratina
Die spons behoort tot die genus Haliclona en tot die familie Chalinidae. Die wetenskaplike naam van die spesie is die eerste keer geldig gepubliseer in 1884 deur Ridley.
Bessie Toner
Bessie Toner is 'n Amerikaanse aktrise. Sy is bekend vir haar rol in die rolprent Tarzan of the Apes (1918).
Lachenalia barkeriana
Lachenalia barkeriana is 'n meerjarige blomdraende plant en geofiet wat endemies aan die Noord-Kaap en die Wes-Kaap is. Dit kom in Namakwaland van Garies tot by Kliprand, Loeriesfontein en Brand-se-baai voor. Die spesie word bedreig deur oopgroef mynbou: ontginning van die sand.
Michèle Girardon
Michèle Girardon (9 Augustus 1938 – 25 Maart 1975) was 'n Franse aktrise. Sy was bekend vir haar rolle in die rolprente Hatari! (1962), Anthar l'invincibile (1964), Pyramid of the Sun God (1965), en Treasure of the Aztecs (1965).
Tsjoerkin
Tsjoerkin (Russies: Чуркин) is 'n nedersetting in Astrachan-oblast, Rusland. Dit is op 'n eiland in die Wolga-rivierdelta geleë. Die meerderheid van die inwoners is Moslems, maar daar is 'n Ortodokse Christelike klooster op die dorpie.
Demografie
Volgens Sensus 2010 was daar 60 inwoners op Tsjoerkin, van wie 44 Kasakke (73,3%) en 16 Russe (26,7%) was.
Aspalathus tulbaghensis
Aspalathus tulbaghensis is 'n plant wat hoort tot die genus Aspalathus. Die spesie is endemies aan die Wes-Kaap en is deel van die fynbos. Dit kom by Wolseley voor en het 'n voorkomsgebied van kleiner as 10 km². Daar is een subpopulasie wat bedreig word deur die aanplanting van vrugte boorde.
Pinaceae
Pinaceae (dennefamilie) is 'n familie van struike en bome in die orde van Pinales. Daar is elf genera wat tot die familie hoort:
Kate Toncray
Kate Toncray (1867 – 6 Desember 1927) was 'n Amerikaanse aktrise. Sy was bekend vir haar rolle in die rolprente Rebecca of Sunnybrook Farm (1917) en The Snowshoe Trail (1922).
Depressie (gemoedstoestand)
Depressie is ’n lae gemoedstoestand en afkeer van aktiwiteit wat ’n mens se gedagtes, gedrag gevoelens en welsyn kan aantas. Depressiewe mense kan hartseer, angstig, hopeloos, bekommerd, hulpeloos, waardeloos, skuldig, geïrriteerd of rusteloos voel. Hulle kan belangstelling verloor in bedrywighede wat hulle voorheen geniet het, hul aptyt verloor, hulle ooreet of selfdood oorweeg. Slapeloosheid, te veel slaap, moegheid, min energie, pyne en verteringsprobleme kan ook voorkom.
Depressie is nie altyd ’n geestesteuring nie; dit is soms ’n normale reaksie op sekere gebeure of ’n mediese toestand wees, of ’n newe-effek van dwelmmiddels of mediese behandeling. Dit word egter ook verbind aan geestesteurings soos kliniese depressie.
Depressie-meting
Metings van depressie as 'n emosionele versteuring sluit in, maar is nie beperk nie tot: Beck Depression Inventory-11 en die 9-item depressieskaal in die Pasiëntgesondheidsvraelys, die “Patient Health Questionnaire’ (PHQ-9). Albei hierdie skale is sielkundige toetse wat persoonlike vrae aan die deelnemer vra, en word meestal gebruik om die erns van depressie te meet. Die Beck Depression Inventory (BDI) is 'n selfverslagskaal wat 'n terapeut help om die patrone van depressiesimptome te identifiseer en herstel te monitor. Die terugvoer op hierdie skaal kan in terapie bespreek word om behandeling vir die mees ontstellende simptome van depressie te bepaal. Hierdie skale is in verskeie studies gebruik om ook te bepaal wie gesonde individue is wat nie aan depressie as 'n geestesversteuring ly nie, maar as 'n “af en toe“-gemoedsversteuring. In terme van die skaal word deelnemers wat onderskeidelik tussen 0–13 en 0–4 behaal het, as gesonde individue beskou.
Nog 'n maatstaf van depressiewe gemoed is die IWP “Multi-affect Indicator”. Dit is ’n sielkundige toets wat verskeie emosies, soos entoesiasme en depressie, aandui en vra na die graad van die emosies wat die deelnemers die afgelope week gevoel het.
Minnie Tittell Brune
Minnie Tittell Brune (1875 – September 1974) was 'n Amerikaanse aktrise. Sy was bekend vir haar rolle in die rolprente Iron Justice (1915) en Temptation's Hour (1916).
Haliclona constans
Haliclona constans is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Lachenalia bowkeri
Lachenalia bowkeri is 'n meerjarige blomdraende plant en geofiet en is deel van die fynbos en Sukkulente Karoo. Die spesie is endemies aan die Oos-Kaap.
Haliclona constans
Die spons behoort tot die genus Haliclona en tot die familie Chalinidae. Die wetenskaplike naam van die spesie is die eerste keer geldig gepubliseer in 1982 deur Boury-Esnault & Van Beveren.
Phyllis Spira
Phyllis Bernice Spira (18 Oktober 1943 – 11 Maart 2008) was 'n Suid-Afrikaanse balletdanser wat in 1984 as 'n prima ballerina assoluta bekroon is. Sy was die dogter van Lazar en Fanny Pauline (née Rosen) Spira. Sy is dikwels deur haar tydgenote en kritici met die beroemde danser Alicia Markova vergelyk. Ninette de Valois het haar "'n baba Markova" genoem, terwyl die redakteur van Dance & Dancers, Peter Williams, gesê het dat "Spira ongewoon baie soos Markova lyk, met 'n geurtjie van Fonteyn, maar met 'n benadering van haar eie."
Phyllis Spira is op 21 Desember 1986 in Kaapstad met Philip Boyd getroud. Die huwelik was kinderloos.
Lugvaartuig
'n Lugvaartuig is 'n voertuig wat deur die atmosfeer van die aarde of deur enige atmosfeer kan beweeg. Tipiese voorbeelde van lugvaartuie sluit in vliegtuie, helikopters, lugskepe, sweeftuie en warmlugballonne.
Phyllis Spira
Na 'n voetbesering in Augustus 2007 het sy 'n reeks operasies aan beide haar bene ondergaan. As gevolg van komplikasies het sy 'n verdere operasie ondergaan, wat sy nie oorleef het nie. Sy is op Dinsdag, 11 Maart 2008 op die ouderdom van 64 by die Kingsbury-hospitaal in Kaapstad oorlede.
Aspalathus tuberculata
Aspalathus tuberculata is 'n plant wat hoort tot die genus Aspalathus. Die spesie is endemies aan die Wes-Kaap en is deel van die fynbos. Dit kom vanaf die Breederiviervallei tot by Caledon en ooswaarts in die Klein-Karoo so ver as die Klein Swartberg voor.
Noord-Viëtnam
Noord-Viëtnam, amptelik die Demokratiese Republiek van Viëtnam (DRV; Viëtnamees: Việt Nam Dân chủ Cộng hòa), was 'n sosialistiese land wat deur die Sowjetunie (USSR) en die Volksrepubliek China (VRC) in Suidoos-Asië gesteun is wat vanaf 1945 tot 1976 bestaan het. Dit is as land is erken in 1954. Beide die Noord-Viëtnamese en Suid-Viëtnamese state het ophou bestaan toe hulle verenig het as die Sosialistiese Republiek Viëtnam.
Tydens die Augustus-rewolusie na die Tweede Wêreldoorlog het die Viëtnamese kommunistiese revolusionêr Hồ Chí Minh, leier van die Việt Minh-front, onafhanklikheid op 2 September 1945 verklaar en die skepping van die Demokratiese Republiek van Viëtnam aangekondig. Die Việt Minh ("Liga vir die Onafhanklikheid van Viëtnam"), gelei deur kommuniste, is in 1941 geskep en ontwerp om groter bevolking steun te bekom as wat die Indochinese Kommunistiese Party kon bekom.
Van die begin af het die DRV-regime probeer om mag te konsolideer deur ander nasionalistiese bewegings oor te neem. Intussen het Frankryk teruggekeer om sy koloniale oorheersing oor Viëtnam te herbevestig. Nadat die kommunisties-geleide Việt Minh nie-kommunistiese nasionalistiese organisasies uitgeskakel het, het die Eerste Indochina-oorlog tussen die Việt Minh en die Franse in Desember 1946 uitgebreek. Tydens hierdie guerrilla-oorlog het die Việt Minh die meeste van die landelike gebiede in Viëtnam ingeneem en beheer, wat gelei het tot Franse nederlaag in 1954. Die onderhandelinge in die Genève-konferensie daardie jaar het die oorlog beëindig en Viëtnamese onafhanklikheid erken. Die Genève-ooreenkomste het die land voorlopig in 'n noordelike en 'n suidelike sone langs die 17de breedtegraad verdeel, wat algemene verkiesings bepaal wat vir Julie 1956 geskeduleer is om "die vereniging van Viëtnam teweeg te bring". Die noordelike sone is deur die Demokratiese Republiek Viëtnam beheer en het algemeen Noord-Viëtnam genoem, terwyl die suidelike sone, onder beheer van die de jure nie-kommunistiese staat Viëtnam, wat algemeen Suid-Viëtnam genoem is.
Versuim om die land deur referendum te verenig het tot die Viëtnamoorlog in 1955 gelei. Die Noord-Viëtnamese Volksleër van Viëtnam en die Suid-Viëtnam-gebaseerde Việt Cộng-guerrillas het teen die weermag van Suid-Viëtnam (teen daardie tyd die Republiek van Viëtnam) geveg en is gesteun deur hulle kommunistiese bondgenote, hoofsaaklik China en die Sowjetunie. Om te verhoed dat ander lande kommunisties in Suidoos-Asië word, het die Verenigde State in die konflik ingegryp saam met ander kapitalistiese magte van Suid-Korea, Australië en Thailand, wat Suid-Viëtnam militêr ondersteun het. Die konflik het na buurlande versprei en Noord-Viëtnam het die Pathet Lao in Laos en die Khmer Rouge in Kambodja ondersteun teen hul onderskeie VSA-gesteunde regerings. Teen 1973 was die Verenigde State en sy bondgenote gedwing om aan die oorlog te onttrek, en die onondersteunde Suid-Viëtnam is vinnig deur die superieure Noordelike magte oorval.
Die Viëtnamoorlog het op 30 April 1975 geëindig en Suid-Viëtnam onder die beheer van 'n Voorlopige Revolusionêre Regering gekom, wat gelei het tot die hereniging van Viëtnam op 2 Julie 1976, wat die Sosialistiese Republiek Viëtnam van vandag geskep het. Die uitgebreide Sosialistiese Republiek het Noord-Viëtnam se politieke kultuur onder Sowjet-invloed behou en sy bestaande lidmaatskap in internasionale organisasies soos COMECON voortgesit.
Distimie
Distimie (van die Antieke Griekse δυσθυμία, "melancholie"), ook chroniese depressie genoem, is ’n gemoedstoestand wat dieselfde geestes- en fisieke probleme veroorsaak as depressie, met minder maar langerdurende simptome. Die naam is in die laat 1970's geskep deur dr. Robert Spitzer as plaasvervanger vir die term "depressiewe persoonlikheid".
Volgens die diagnostiese handleiding DSM-IV van 1994 word distimie beskou as ’n ernstige toestand van chroniese depressie wat langer as twee jaar duur (een jaar vir kinders en adolessente); dit is minder ernstig as kliniese depressie. Omdat distimie ’n chroniese toestand is, kan iemand jare lank daaraan ly voordat dit gediagnoseer word, indien dit gediagnoseer word. Hulle kan dink dit is deel van hul karakter en dit nie eens bespreek met hul dokter, familie of vriende nie.
Distimie kom dikwels voor saam met ander geestesteurings. ’n "Dubbele depressie" is episodes van kliniese depressie saam met distimie. Periodes van distimie en hipomaniese gemoedstoestande kan mekaar afwissel en lei tot ’n ligte variasie van bipolêre gemoedsteuring.
Die DSM-5, die vyfde uitgawe van die, is in Mei 2013 gepubliseer en sluit ’n paar veranderings in. Daarvolgens word distimie vervang met volhardende depressiewe steuring. Dié nuwe toestand sluit beide kliniese depressie en die vorige diagnise van distimie in. Die rede daarvoor is dat daar geen bewyse is van ’n verskil tussen die twee toestande nie.
Aspalathus radiata
Aspalathus radiata is 'n plant wat hoort tot die genus Aspalathus. Die spesie is endemies aan die Wes-Kaap en is deel van die fynbos.
Die plant het twee subspesies:
Hubert Willis
Hubert Willis (10 Desember 1876 – 13 Desember 1933) was 'n Engelse akteur. Hy was bekend vir sy rolle in die rolprente Altar Chains (1916), Lady Audley's Secret (1920), The Hound of the Baskervilles (1921), en Charles Augustus Milverton (1922).
Haliclona coreana
Die spons behoort tot die genus Haliclona en tot die familie Chalinidae. Die wetenskaplike naam van die spesie is die eerste keer geldig gepubliseer in 2004 deur Kim & Sim.
Mabel Todd (aktrise)
Mabel Todd (13 Augustus 1907 – 2 Junie 1977) was 'n Amerikaanse aktrise. Sy was bekend vir haar rolle in die rolprente Hollywood Hotel (1937), Garden of the Moon (1938), Mystery of the White Room (1939), en A Wave, a WAC and a Marine (1944).
Hermann Picha
Hermann Picha (20 Maart 1865 – 7 Januarie 1936) was 'n Duitse akteur. Hy was bekend vir sy rolle in die rolprente Schneider Wibbel (1920), Im weißen Rößl (1926), Die Konkurrenz platzt (1929), en The Beggar Student (1931).
Raquel Torres
Raquel Torres (11 November 1908 – 10 Augustus 1987) was 'n Amerikaanse aktrise. Sy was bekend vir haar rolle in die rolprente White Shadows in the South Seas (1928), The Bridge of San Luis Rey (1929), The Sea Bat (1930), en Duck Soup (1933).
Hyperacanthus microphyllus
Die tongadoringkatjiepiering (Hyperacanthus microphyllus) is 'n boom wat ongeveer 2-7 m hoog word. Die boom is inheems aan KwaZulu-Natal, Mosambiek en Zimbabwe, waar dit ondermeer in sandwoud aangetref word.
Die boom se FSA-nommer is 689.7.
Geslagsel
Tydens geslagtelike voortplanting vind 'n versmelting van twee geslagselle (gamete) plaas: 'n manlike saadsel en 'n vroulike eiersel. Hierdie selle kan dieselfde vorm en grootte hê (isogamete), of hulle kan van mekaar verskil (anisogamete). In laasgenoemde geval is daar gewoonlik sprake van 'n klein, beweeglike manlike spermsel en ŉ groot, onbeweeglike vroulike eiersel, By die mens en by diere word die geslagselle in die geslagskliere (testes en ovaria) gevorm. In die geval van plante vorm die helmhokke van die meeldrade en die saadknoppe in die stamper onderskeidelik die stuifmeel en die eierselle.
Isogamie en anisogamie
Die sigoot ontvang 'n stel chromosome sowel van die manlike sel as van die eiersel. Die vermenging en hergroepering van erflike eienskappe gee aanleiding tot die vorming van nuwe soorte en is dus uit 'n evolusionêre oogpunt van belang. Geslagtelike voortplanting is dus van wesenlike belang vir die vorming van nuwe soorte. Die geslagselle van primitiewe organismes soos laer skimmels en wiere verskil nie wat hul vorm en werking betref nie. In hierdie geval is daar ook nie van vroulike en manlike gamete sprake nie, maar van plus- en minusgamete. Die versmeltingsproses van hierdie geslagselle word isogamie genoem. By die meeste hoër organismes is daar egter 'n duidelike onderskeid tussen die twee gamete: die vroulike eiersel is groot en onbeweeglik (makrogameet) en die manlike saadsel is klein en beweeglik (mikrogameet). By hierdie organismes is die bevrugtingsproses gewoonlik anisogameties.
Geslagselle van die mens en die dier
By die mens en by soogdiere is die mitochondria met mekaar vergroei en vorm hulle 'n lang spiraal. Sommige dierespesies, so os byvoorbeeld die draadwurm (klas Nematoda) en krewe (klas Crustacea), het stertlose, onbeweeglike spermatosoa. 'n Paar visse en amfibieë het spermselle met 'n stertgedeelte wat heeltemal met 'n dun, golwende vlies bedek word en dus ook by voortbeweging 'n rol speel. Die belangrikste deel van die spermsel is die kop. Hierin word die erflike eienskappe in 'n groot kern bewaar.
Die kern word aan die voorkant bedek deur 'n mussie, die akrosoom, waarmee die spermsel deur die eiersel se wand dring. Wanneer 'n spermsel daarin geslaag het om ŉ eiersel binne te dring, vorm die eiersel onmiddellik 'n ondeurdringbare membraan (vitellienmembraan) wat voorkom dat dubbele of meervoudige bevrugting kan plaasvind. Die spermkern, sy middelgedeelte en 'n deel van die stert word deur ŉ baie dun lagie plasma omhul.
Die vorm van die spermkop kan verskil: tweekleppige weekdiere het sperms met ronde koppe, die sperms van sommige voëls het spiraalvormige kopgedeeltes en die menslike sperm het 'n eiervormige kop. Die vroulike geslagsel (eiersel) ontstaan weens 'n reduksiedeling in die eierstokke (ovaria).
In die eierstokke vorm die selle oögonia, waaruit die eierselle uiteindelik ontwikkel. Hierdie proses word oögenese genoem en verloop soos volg: die oögonium (moedereiersel) word vinnig groter as gevolg van ŉ toe name in sitoplasma. In hierdie stadium word van 'n primêre oösiet (of oösiet I) gepraat. Vanweë reduksiedeling ontstaan daar uiteindelik 4 oosiete II. Drie van die sekondêre oösiete gaan gewoonlik dood en vorm die sogenaamde poolliggaampies. Die vierde sekondêre oösiet vorm die werklike eiersel. Die eierselle van werweldiere word omring deur spesiale voeding- selle (follikelselle), wat help met dooiervorming. Tydens ovulasie (wanneer 'n eiersel deur 'n ryp follikel vrygelaat word) bly die follikelselle in die ovarium en vorm daar die sogenaamde corpus luteum. Hierdie liggaampie begin hormone vorm wanneer die eiersel bevrug is.
Plantaardige geslagselle
By plante ontstaan gamete ook deur reduksiedeling. Die tydstip waarop hierdie deling plaasvind, is egter nie by alle plante dieselfde nie. Sommige primitiewe plante is haplont, dit wil sê daar sal direk na die versmelting van twee geslagselle weer 'n. reduksiedeling plaasvind. Egte gamete sal eers later gevorm word. Haplonte plante het net een stel chromosome in al hul selle; die diploïede fase is net tot die sigoot (diplont) beperk. In die loop van die evolusie het plante so ontwikkel dat net die gamete haploïed geword het, terwyl die organisme self diploïed is. Gevolglik gaan 'n reduksiedeling die vorming van geslagselle by hoër plantspesies vooraf. Baie laer plante (byvoorbeeld mosse van die Bryophyta) het die primitiewe haploïede fase behou. Ook die bevrugting self kan by plante op verskeie maniere plaas- vind. Laer skimmels en wiere het gamete wat byna identies is.
Die groep wat die hoogste ontwikkel is, is die saadplante (afdeling Spermatophyta). Hier het die haploïede stadium feitlik heeltemal verdwyn. Die manlike gamete (stuifmeel) is in die helmhokkies van die meeldrade geleë. Die manlike gamete ontstaan as gevolg van ŉ reduksiedeling uit sogenaamde stuifmeelmoederselle, wat in die middel van die helmhokkie (teka) geleë is. Elke stuifmeelmoedersel vorm 4 stuifmeelkorrels. Die tapetum ('n laag plasmaryke selle) omring die stuifmeelmoedersel.
Die tapetum is vir die voeding van die stuifmeelkorrels verantwoordelik. Elke stuifmeelkorrel het 2 kerne, 'n generatiewe kern en 'n vegetatiewe kern, waarvan die een deur 'n aparte selwand omring word. Elke stuifmeelkorrel word deur 'n lagie intien omring. Om die intienlaag lê 'n eksienlaag. Die eksien, wat dikwels uitwendige groewe en uitsteeksels het, moet die stuifmeelkorrel beskerm. Die struktuur van hierdie buitenste lagie (eksien) is gewoonlik kenmerkend vir die spesifieke plantspesie. Die stuifmeelkorrel kan deur openinge in die eksien vrygelaat word. Plante wat deur die wind bestuif word, het dikwels stuifmeelkorrels met strukture wat hul oppervlakte vergroot. Dennebome (klas Coniferae) het byvoorbeeld stuifmeelkorrels met lugsakkies. Die vroulike gamete is in die saadknoppe van die vrugbeginsel geleë.
Deur reduksiedeling ontstaan 4 meiospore uit die embriosakmoedersel (megaspoor). Meiospore word dikwels ook gonospore genoem. Die embriosak van die nuwe organisme ontwikkel uit een van die meiospore, Die ander 3 gaan tot niet. Nadat die embriosak baie vinnig gegroei het, deel die kern daarvan in 8. Een van die 8 kerne vorm bo-in die embriosak die eierkern, 2 vorm sogenaamde hulpkerne, 3 kerne beweeg na die onderkant van die embriosak en vorm daar 3 antipode, wat na 'n rukkie Verskrompel.
Die 2 poolkerne versmelt met mekaar en vorm die diploïede, sekondêre embriosakke. By sommige spesies verloop die proses ietwat anders. Hier deel die generatiewe kern van die stuifmeelkorrel om twee generatiewe kerne te vorm. Een hiervan versmelt met die eiersel om 'n sigoot te vorm, terwyl die ander met die kern van die sekondêre embriosak versmelt. Uit laasgenoemde versmelting ontstaan die kiemwit of endosperm, wat vir die voeding van die embrio verantwoordelik is. Die vegetatiewe kern van die stuifmeelkorrel gaan dan tot niet.
Louis Willoughby
Louis Willoughby (10 Julie 1876 – 12 September 1968) was 'n Engelse akteur en regisseur. Hy was bekend vir sy rolle in die rolprente The Artistic Temperament (1919), Fantee (1920), Bluff (1921), en Trapped by the Mormons (1922).
Annie Girardot
Annie Girardot (25 Oktober 1931 – 28 Februarie 2011) was 'n Franse aktrise en vervaardiger. Sy was bekend vir haar rolle in die rolprente Rocco and His Brothers (1960), Les Misérables (1995), The Piano Teacher (2001), en Caché (2005).
Renee Torres
Renee Torres (17 Maart 1911 – 27 Desember 1998) was 'n Amerikaanse aktrise. Sy was bekend vir haar rolle in die rolprente La gran jornada (1931) en The Devil on Horseback (1936).
Haliclona cucurbitiformis
Haliclona cucurbitiformis is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Haliclona en tot die familie Chalinidae. Die wetenskaplike naam van die spesie is die eerste keer geldig gepubliseer in 1907 deur Kirkpatrick.
Aspalathus ramosissima
Aspalathus ramosissima is 'n plant wat hoort tot die genus Aspalathus. Die spesie is endemies aan die Wes-Kaap en is deel van die fynbos. Dit kom op die Groot Swartberg op hoogtes van 1300-1700 m voor en word as seldsaam beskou.
Lachenalia bruynsii
Lachenalia bruynsii is 'n meerjarige blomdraende plant en geofiet en is deel van die fynbos. Die spesie is endemies aan die Noord-Kaap en die Wes-Kaap en kom in die noordooste van die Sederberg voor. Daar is twee subpopulasies van minder as tien plante elk; die plant word as seldsaam beskou. Die spesie is eers in 2012 beskryf.
Lupu Pick
Lupu Pick (2 Januarie 1886 – 7 Maart 1931) was 'n Duitse akteur, regisseur, en vervaardiger. Hy was bekend vir sy rolle in die rolprente Die tolle Heirat von Laló (1918), Der Weltspiegel (1918), Marionetten der Leidenschaft (1919), en Mein Wille ist Gesetz (1919).
Prins Arthur van Connaught
Prins Arthur van Connaught (1883 - 1938) was die derde Goewerneur-generaal van Suid-Afrika. Hy is gebore in Windsor, Engeland en is die seun van die Hertog van Connaught. Hy was die Goewerneur-generaal en Hoë Kommissaris van 1920 tot 1924.
Merk 4 kernbom
Die Merk 4 kernbom was 'n Amerikaanse ineenploftipe kernwapen wat van 1949 tot 1953 geproduseer is. Dit was gebaseer op die Fat Man Merk 3-ontwerp, wat gebruik is vir die Trinity-kernwapentoets en die bom wat op Nagasaki laat val is. Vir die Merk 3 ontwerp moes elke komponent slegs deur hoogskundige tegnici in 'n beheerde omgewing met die hand aanmekaargesit word. Die doel van die Merk 4 was om 'n kernbom te ontwerp wat op massaskaal as 'n praktiese wapentuig geproduseer kan word.
Die eerste voltooide Merk 4 Mod 0 is op 19 Maart 1949 by die voorraad kernwapens gevoeg. Daar is meer as 500 eenhede gebou wat tot in 1953 gebruik is. Die Merk 4 was die eerste massavervaardigde kernwapen.
Douglas Wilmer
Douglas Wilmer (8 Januarie 1920 – 31 Maart 2016) was 'n Engelse akteur. Hy was bekend vir sy rolle in die rolprente El Cid (1961), Jason and the Argonauts (1963), The Golden Voyage of Sinbad (1973), en Octopussy (1983).
Sydney Charles Buxton, 1ste Graaf Buxton
duimnael|links|200px|Burggraaf Buxton toe hy goewerneur-generaal van die Unie was.
Lord Sydney Charles Buxton (1853 - 1934) was die Tweede Goewerneur-generaal van Suid-Afrika. Hy is in Engeland gebore en sy pa is Charles Buxton, 'n Britse parlementslid. Hy word in 1885 'n lid van die parlement, van 1892 tot 1895 was hy onder-minister van kolonies en van 1905 tot 1910 was hy Posmeester-generaal. In 1914 word hy Goewerneur-generaal van die Unie van Suid-Afrika. Hy word ook Hoë Kommissaires vir Suid-Afrika. Hy kry te doen met die moeilike tydperk van die Eerste Wêreldoorlog en die 1914-Rebellie. Hy ontvang onder andere 'n deputasie Afrikanervroue wat om begenadiging vra vir rebelleleiers. Hy keer in 1920 terug na Engeland.
Raceview
Raceview is 'n voorstad in Alberton, Gauteng. Volgens die 2011-sensus het Raceview 'n bevolking van 2 492 gehad, waarvan 78,1% Blankes was. Afrikaans (45,9%) en Engels (44,2%) is die grootste huistale.
Ana Girardot
Ana Girardot (gebore 1 Augustus 1988) is 'n Franse aktrise. Sy is bekend vir haar rolle in die rolprente Escobar: Paradise Lost (2014), Next Time I'll Aim for the Heart (2014), en Someone, Somewhere (2019), en in die televisiereeks The Returned (2012).
Judy Toll
Judy Toll (14 Januarie 1958 – 2 Mei 2002) was 'n Amerikaanse skryfster en aktrise. Sy was bekend vir haar rolle in die rolprent The Brave Little Toaster (1987) en in die televisiereekse Suddenly Susan (1996) en Curb Your Enthusiasm (2000).
Audrey Totter
Audrey Totter (20 Desember 1917 – 12 Desember 2013) was 'n Amerikaanse aktrise. Sy was bekend vir haar rolle in die rolprente The Postman Always Rings Twice (1946), Lady in the Lake (1946), The Unsuspected (1947), en Tension (1949).
Dissosiatiewe steuring
Dit is een van die mees omstrede geestestoestande omdat daar geen duidelike konsensus bestaan oor die diagnose of behandeling nie. Daar is ook geen sistematiese definisie nie. Dit lyk of simptome mettertyd verskil. Dit kom drie tot nege keer meer dikwels voor by vroue as by mans. Die voorkoms van DIS het in die laaste helfte van die 20ste eeu aansienlik toegeneem, so ook die getal "persoonlikhede" waarop pasiënte aanspraak maak (van ’n gemiddelde van twee of drie tot sestien).
Dissosiatiewe steurings soos DIS word toegeskryf aan onderbrekings in die geheue wat veroorsaak word deur psigologiese trauma en ander vorme van stres, maar navorsing oor hierdie hipotese word gekenmerk deur swak metodologie. Tot dusver was wetenskaplike studies, wat gewoonlik op geheue fokus, min en die resultate onbepalend.
DIS het in die 1970's, '80's en '90's ’n gewilde diagnose geword, maar dit is onduidelik of die voorkoms van die steuring toegeneem het, of sielkundiges dit makliker herken en of sosiokulturele faktore vir die toename verantwoordelik was. Die toename in die getal diagnoses ná 1980, wat deur ’n klein getal sielkundiges gemaak is, en die beïnvloedbaarheid wat kenmerkend van mense met DIS is, ondersteun die hipotese dat pasiënte deur terapeute wysgemaak word dat hulle DIS het.
Marie Glory
Marie Glory (3 Maart 1905 – 24 Januarie 2009) was 'n Franse aktrise. Sy was bekend vir haar rolle in die rolprente Monte Cristo (1929), Tu seras Duchesse (1932), An Ideal Woman (1934), en ...And God Created Woman (1956).
Harry Wilson (akteur)
Harry Wilson (22 November 1897 – 6 September 1978) was 'n Engelse akteur. Hy was bekend vir sy rolle in die rolprente Born to Fight (1932), One Million B.C. (1940), Frankenstein's Daughter (1958), en Some Like It Hot (1959).
Haliclona depellens
Haliclona depellens is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Haliclona en tot die familie Chalinidae. Die wetenskaplike naam van die spesie is die eerste keer geldig gepubliseer in 1908 deur Topsent.
Vicki Trickett
Vicki Trickett (gebore 2 September 1938) is 'n Amerikaanse aktrise. Sy is bekend vir haar rolle in die rolprente Pepe (1960), Gidget Goes Hawaiian (1961), The Cabinet of Caligari (1962), en The Three Stooges Meet Hercules (1962).
Prang
'n Prang (Khmer: ប្រាង្, prangk; ปรางค์, prang) is 'n hoë toringagtige spits, wat gewoonlik ryklik gegraveer is. Hulle was 'n algemene element van heiligdomme in Hindoe- en Boeddhistiese argitektuur in die Khmer-ryk (802-1431). Dit is later deur Boeddhistiese bouers in Thailand gebruik, veral tydens die tydperk van die koninkryke Ayutthaya (1350-1767) en Rattanakosin (1782-1932). In Thailand word dit net vir die belangrikste Boeddhistetempels gebruik.
Struktuur
Prang-torings het 'n ontwerp van veelvuldige lae waarvan die grootte na bo afneem. Dit het 'n soortgelyke vorm as 'n trappiramide, wat dit hoër laat lyk as wat dit regtig is. Dit het gewoonlik veelvuldige hoeke en die deure en vals deure se bokant is ryklik versier.
Khmer-tempels
Die sentrale toring, waarvan die ontwerp op die kosmiese berg Meru geskoei was, het bo-op 'n klip in die vorm van 'n lotusknop gehad.
Thaise tempels
links|thumb|200px|Wat Arun se prang is in 'n "moderne" Thaise styl.
Die eerste prangs in Thailand is tussen die vroeë 10de eeu en laat 12de eeu gebou, toe die Khmer-ryk oorheers het. Hulle ontwerp was geskoei op die prangs van die groot tempelkomplekse Angkor Wat en Angkor Thom.
Moderner prangs is dun konstruksies, soos graanare. Die beste voorbeeld is Wat Arun, die landmerk van Bangkok. Ook Wat Phra Kaew het ses dun prangs wat in 'n ry staan. Nog voorbeelde is die vier prangs om Wat Pho in Bangkok en die vyf in Wat Pichayart in Thonburi.
Federale Distrik (Brasilië)
Die Federale Distrik (Portugees: Distrito Federal; uitgespreek [dʒiʃˈtɾitu fedeˈɾaw]) is een van die 27 state en distrikte van Brasilië. Die distrik sluit die land se hoofstad, Brasília in. In 2012 het die Federale Distrik sowat 2,6 miljoen inwoners gehad.
2017-Rugbykampioenskapreeks
Die 2017-Rugbykampioenskapsreeks was die sesde jaarlikse rugbytoernooi tussen die nasionale spanne van Argentinië, Australië, Suid-Afrika en Nieu-Seeland. Die kompetisie word bedryf deur SANZAAR, ’n gesamentlike onderneming van die vier lande se nasionale rugbyunies. Die spanne is onderskeidelik die Pumas, Springbokke, Wallabies en die All Blacks.
Die toernooi het op 19 Augustus afgeskop met Australië teen Nieu-Seeland en Suid-Afrika teen Argentinië. Die toernooi het agt weke geduur, met twee weke se loslootjies, en afgesluit op 7 Oktober toe Nieu-Seeland teen Suid-Afrika, en Australië teen Argentinië gespeel het. Nieu-Seeland het die toernooi vir die 15de keer gewen. Buitendien het hulle die Bledisloebeker ingepalm en die Vryheidsbeker gewen, terwyl Australië met die Mandela Uitdaagplaat en die Poematrofee weggestap het.
Bolus Herbarium
Die Bolus Herbarium is 'n herbarium by die Universiteit van Kaapstad wat uit 350 000 plantspesies bestaan.
2017-Rugbykampioenskapreeks
Formaat
Die formaat vir die 2017-toernooi was soortgelyk aan dié van die vorige jare. Elke span het drie keer tuis gespeel, en drie keer weg, met ’n totaal van ses wedstryde elk, en twaalf in totaal. Met ’n wen het ’n span vier punte verdien, gelykop twee ligapunte, en ’n verloor met agt of meer punte nul ligapunte. ’n Bonuspunt kon verdien word op een van twee maniere: deur ten minste drie drieë meer as die teenstander in ’n wedstryd te druk, of deur met sewe punte of minder te verloor. Die kompetisie se wenner was die span met die meeste ligapunte aan die einde van die toernooi.
Bolus Herbarium
Doel
Navorsing en onderrig in botanie en ekologie by die herbarium dek 'n wye veld. Dit fokus op aspekte van die Kaapse flora soos taksonomie, inheemse plante, biogeografie en sistematiek en evolusie. Wetenskaplikes van oor die hele wêreld gebruik hierdie herbarium vir hul navorsing.
Spesiale versamelings
Onder die verskeie besondere versamelings plante in die herbarium is die bekendste dr. Harry Bolus se orgideë en erikas, dr. H.M.L. (Lulu) Bolus se mesembryanthemae, dr. Ave Duthie se swamme en Henri Georges Fourcade se blomplante uit die streek van Humansdorp tot George.
Bemakings
Verskeie plantkundiges het hul versamelings flora en boeke aan die Bolus Herbarium bemaak. Onder hulle is dr. C. Louis Leipoldt in 1946, H.G. Fourcade in 1948 en genl. J.C. Smuts in 1950.
Publikasies
Tussen 1915 en 1928 is 4 dele van die Annals of the Bolus Herbarium gepubliseer. Later het die Contributions from the Bolus Herbarium verskyn.
Bryan Greenberg
Bryan Greenberg (gebore 24 Mei 1978) is 'n Amerikaanse akteur en vervaardiger. Hy is bekend vir sy rolle in die rolprente Prime (2005), Bride Wars (2009), en Friends with Benefits (2011), en in die televisiereeks How to Make It in America (2010).
Haliclona cymaeformis
Haliclona cymaeformis is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Haliclona en tot die familie Chalinidae. Die wetenskaplike naam van die spesie is die eerste keer geldig gepubliseer in 1794 deur Esper.
Herbert
Herbert is 'n historiese naam vir die landdrosdistrik en afdelingsraadgebied van Douglas in Griekwaland-Wes in die teenswoordige Noord-Kaap.
In 1876 was daar oor die gebied die Diamantveldkwessie. Na die bylegging van die grensgeskil tussen die Kaapkolonie en die Oranje-Vrystaat het die Kaapkolonie die gebied verdeel in die distrikte Herbert, Hay, Upper Hay, Barkly en Kimberley. Herbert is vernoem na Henry Howard Moyneux Herbert, die vierde graaf van Carnarvon (1831–1890), die Britse minister van kolonies van 1866 tot 1867 en weer van 1874 tot 1878.
Suidwes van Douglas is die nedersetting Salt Lake. Dit lê in die gebied voorheen bekend as Albania. In 1854 reeds het die OVS-regering die aanspraak van Waterboer op die grond tussen die Oranjerivier en die Vetberglyn, Albania genaamd, erken.
Albania moet nie verwar word met Albanie (oftewel die Zuurveld) in die Oos-Kaap nie. Ook nie met die land Albanië in die suidooste van Europa nie.
Bolsjoi Mogoi
Bolsjoi Mogoi (Russies: Большой Могой) is 'n dorpie in Astrachan-oblast, Rusland. Soos baie ander nedersettings in Wolodarski-rajon, is dit op 'n eiland in die Wolga-rivierdelta geleë.
Demografie
Volgens Sensus 2010 was daar 1 043 inwoners op Bolsjoi Mogoi. Etniese Kasakke vorm die meerderheid van die dorpie se bevolking.
Plutino
duimnael|220px|’n Paar van die eerste plutino's wat ontdek is, met ’n vergelyking tussen hul grootte, [[albedo en kleur.]]
Plutino's is ’n dinamiese groep trans-Neptunus-voorwerpe (TNV's) in die buitenste streek van die Sonnestelsel wat in ’n 2:3-resonansie met Neptunus om die Son wentel. Dit beteken vir elke twee omwentelings van ’n plutino voltooi Neptunus drie omwentelings. Die dwergplaneet Pluto is die grootste lid van die groep en die een na wie dit genoem is. Individuele plutino's word genoem na mitologiese wesens wat met die onderwêreld verbind word.
Plutino's maak die binneste deel van die Kuipergordel uit en bevat sowat ’n kwart van die bekende Kuipergordelvoorwerpe (KGV's). Hulle is die grootste groep TNV's. Die eerste plutino naas Pluto self, (385185) 1993 RO, is op 16 September 1993 ontdek.
Oorsprong
Voorwerpe wat tans in ’n middelbarebeweging-resonansie met Neptunus is, het vermoedelik aanvanklik onafhanklik om die Son gewentel. Terwyl Neptunus vroeg in die Sonnestelsel se geskiedenis na buite migreer het, is die liggame wat hy teengekom het, verstrooi. Tydens dié proses is van hulle in resonansies vasgevang. Die 3:2-resonansie is die sterkste en stabielste van al die resonansies en bevat die meeste KGV's.
Wenteleienskappe
Terwyl die meeste plutino's klein baanhellings het, het ’n aansienlike aantal van hulle wentelbane soortgelyk aan dié van Pluto, met ’n helling van tussen 10° en 25°, en ’n eksentrisiteit van omtrent 0,2–0,25. Dit veroorsaak ’n perihelium binne of naby die wentelbaan van Neptunus en ’n afelium naby die buitekant van die klassieke Kuipergordel (waar voorwerpe in ’n 1:2-resonansie met Neptunus is).
Die wentelperiode van plutino's is gemiddeld sowat 247,3 jaar (1,5 keer Neptunus s’n), met verskille van hoogstens ’n paar jaar.
Ongewone plutino's sluit in:
Langtermynstabiliteit
Pluto se swaartekraginvloed word gewoonlik buite rekening gelaat omdat die dwergplaneet so ’n klein massa het. Die breedte van die resonansie (die omvang van die semi-asse wat versoenbaar is met die resonansie) is egter baie smal en net ’n paar keer groter as Pluto se Hill-sfeer (swaartekraginvloed). Sommige plutino's sal dus uit die resonansie gedryf word deur wisselwerkings met Pluto.
Simulasies wys die wentelbaan van plutino's met ’n eksentrisiteit van 10% tot 30% kleiner of groter as dié van Pluto is nie stabiel oor tydskale van miljarde jare nie.
Ian Wilson (akteur)
Ian Wilson (2 Julie 1901 – Desember 1987) was 'n Engelse akteur. Hy was bekend vir sy rolle in die rolprente Vampire Over London (1952), The Good Companions (1957), The Day of the Triffids (1963), en The Wicker Man (1973).
Planctus
'n Planctus is 'n klaaglied of gedig wat rou of hartseer uitdruk. Dit was 'n gewilde literêre vorm in die Middeleeue en is in Latyn of in die volkstaal geskryf (bv. die planh van die troebadoers). Die planctus het algemeen as klaaglied by die afsterwe van bekende persone voorgekom, maar 'n aantal ander soorte is deur Peter Dronke geïdentifiseer. Die vroegste bekende voorbeeld, die Planctus de obitu Karoli, is omstreeks 814 met die afsterwe van Karel die Grote gekomponeer.
Aspalathus ramulosa
Aspalathus ramulosa is 'n plant wat hoort tot die genus Aspalathus. Die spesie is endemies aan die Wes-Kaap en is deel van die fynbos. Dit kom van Houwhoek tot by die Kleinrivierberge en Riviersonderendberge voor en het 'n voorkomsgebied van 4 154 km². Die populasie se getalle is stabiel.